Likwidasie en Distribusierekening - BVSA.ltd - More than just numbers
Die afhandeling en goedkeuring van die likwidasie- en distribusierekening is sekerlik een van die belangrikste stappe in die boedelberedderingsproses. Hierdie dokument moet deur die eksekuteur opgestel word en bied 'n volledige oorsig oor die bereddering van die boedel en toon presies aan hoe elke bate en las hanteer gaan word. Die likwidasie- en distribusierekening moet binne ses maande nadat die Eksekuteursbrief uitgereik is, by die Meester van die Hoë Hof ingedien word. Die Meester van die Hoë Hof moet dit dan bestudeer en bepaal of dit ooreenstem met die bepalings van die oorledene se testament.
Na goedkeuring van die likwidasie- en distribusierekening, sal die Meester vir die Eksekuteur toestemming gee om 'n tweede stel advertensies te plaas waarin daar kennis gegee word aan alle betrokke partye, dat 'n afskrif van die likwidasie- en distribusierekening by die Meesterskantoor en ook die naaste Landdroskantoor in die area waar die oorledene die laaste 12 maande van sy/haar lewe gewoon het, beskikbaar gehou sal word vir publieke insae. Die insaetydperk strek gewoonlik vir 21 dae vanaf die dag wat die advertensies in die plaaslike- en staatskoerant verskyn het.
Bostaande is slegs ter inligting en is geensins advies nie. BVSA Konsult Edms Bpk. raai alle lesers aan om met 'n kundige finansiële adviseur in verbinding te tree voordat enige besluite geneem word.
Likwidasie en Distribusierekening2019-11-272020-08-05https://bvsa.co.za/wp-content/uploads/2021/01/bvsa-logos.pngBVSA.ltd - More than just numbershttps://bvsa.co.za/wp-content/uploads/2020/07/liquidation-and-distribution-account.jpg200px200px